**LĒMUMS**

Liepājā

|  |  |
| --- | --- |
| 2024. gada 17. oktobrī |  Nr.420/10(prot. Nr.10, 34.§) |

Par lietošanas tiesību aprobežojumu

zemesgabalā Liedaga ielā 8/14,

Liepājā

Liepājas valstspilsētas pašvaldībā saņemta akciju sabiedrības “Sadales tīkls” 2024. gada 12. augusta vēstule Nr.308000-10/1371 “Par aprobežojuma līgumu noslēgšanu Liedaga ielā 8/14, Liepājā” (Nr.928/1.11.), kurā norādīts, ka saskaņā ar SIA  “Elektriķis” izstrādāto projektu “Energoapgādes pieslēguma izbūve elektromobīļu uzlādes iekārtas uzstādīšanai Pērkones ielā 29/31, Liepājā” paredzēts izbūvēt jaunu transformatoru apakšstaciju ar zemējuma kontūru, 10kV un 0,4kV elektropārvades kabeļu līnijas pašvaldībai piederošajā zemes vienībā Liepājā Liedaga ielā 8/14 (kadastra apzīmējums 1700 040 0025), kā rezultātā veidosies jauns apgrūtinājums – transformatoru apakšstacija ar aizsargjoslu 6 m2 un elektropārvaldes kabeļu līnijas (ieskaitot zemējuma kontūru) ar aizsargjoslu 137 m2.

Pamatojoties uz Pašvaldību likuma 73. panta trešo daļu, Enerģētikas likuma 19. panta pirmo daļu, 19.1 un 24. pantu, Ministru kabineta 2006. gada 25. jūlija noteikumiem Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu”, izskatot akciju sabiedrības “Sadales tīkls” 2024. gada 12. augusta vēstuli Nr.308000-10/1371 “Par aprobežojuma līgumu noslēgšanu Liedaga ielā 8/14, Liepājā”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 9. septembra priekšlikumu (sēdes protokols Nr.15) un Liepājas valstspilsētas pašvaldības domes pastāvīgās Attīstības komitejas 2024. gada 10. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Atbalstīt akciju sabiedrības “Sadales tīkls” lūgumu un atļaut par labu akciju sabiedrībai “Sadales tīkls” (reģistrācijas Nr.40003857687; juridiskā adrese: Šmerļa iela 1, Rīga) noteikt lietošanas tiesību aprobežojumu Liepājas valstspilsētas pašvaldības nekustamajam īpašumam, zemes vienības Liedaga ielā 8/14, Liepājā (kadastra apzīmējums 1700 040 0025) daļai, transformatoru apakšstacijas ar aizsargjoslu 6 m2 un elektroapgādes objekta – 10 kV un 0,4kV kabeļu līnijas ar aizsargjoslu – aptuveni 137 m2 platībā (pielikumā) ierīkošanai un ekspluatācijai. Zemesgabala platība var tikt precizēta pēc projekta apstiprināšanas.

2. Pilnvarot Liepājas Nekustamā īpašuma pārvaldes vadītāju Liepājas valstspilsētas pašvaldības vārdā noslēgt līgumu ar akciju sabiedrību “Sadales tīkls” par 1. punktā minēto lietošanas tiesību aprobežojumu, paredzot par to vienreizēju atlīdzību, saskaņā ar Ministru kabineta 2006. gada 25. jūlija noteikumiem Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanu vai rekonstrukcijai nepieciešamā zemes īpašuma atsavināšanu vai lietošanas tiesību ierobežošanu”.

3. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, AS “Sadales tīkls” |